Συντεταγμένες: 46°50′24″N 0°29′19″W﻿ / ﻿46.84000°N 0.48861°W﻿ / 46.84000; -0.48861

Το **Μπρεσουίρ** (Γαλλικά: Bressuire) είναι κοινότητα στη δυτική-κεντρική Γαλλία, στο νομό Ντε-Σεβρ, του οποίου είναι μία από τις δύο υπονομαρχίες (η δεύτερη είναι το Παρτεναί), στην περιοχή Νέα Ακουιτανία.

Η πόλη βρίσκεται στα βόρεια του νομού, σε υπερυψωμένη τοποθεσία με θέα στον ποταμό Ντολό, παραπόταμο του Αρζαντόν. Ο πληθυσμός στην απογραφή του 2017 ανέρχονταν σε 19.519 κατοίκους και είναι το κέντρο ευρύτερης αστικής περιοχής με 30.715 κατοίκους (2009).

Οι κάτοικοι ονομάζονται Μπρεσουιραί (ζ).

Τοπωνυμία
---------

Το όνομα Bressuire προέρχεται από δύο όρους, το Berg (λόφος) και το Durum (φρούριο). Αυτά τα δύο συνδέονται με το όνομα «Berzoriacum» που καταγράφηκε το 1029 και «Bercorium» από την αρχή της εποχής των Σταυροφοριών το 1095. Το όνομα Μπρεσουίρ ορίζει έτσι ένα φρούριο σε λόφο.

Ιστορία
-------

Το Δημαρχείο του Μπρεσουίρ
Το Μπρεσουίρ χρονολογείται από την κελτική εποχή και βρισκόταν στο σταυροδρόμι σημαντικών οδικών αρτηριών κατά τη διάρκεια της Γαλατο-ρωμαϊκής περιόδου. Τα πρώτα αποδεικτικά στοιχεία για την ύπαρξη της πόλης, γύρω από το εκκλησάκι του Σαιν-Συπριέν, χρονολογούνται από τον 11ο αιώνα.

Το μεσαιωνικό Μπρεσουίρ (Castrum Berzoriacum) ανήκε στους υποκόμητες του Τουάρ και περιλάμβανε, τον 10ο αιώνα, τρεις ενορίες: της Νοτρ Νταμ (Παναγίας), του Αγίου Ιωάννη και του Αγίου Νικολάου. Η ενορία του Αγίου Νικολάου, που έκτοτε εξαφανίστηκε, βρισκόταν μέσα στα τείχη του κάστρου και ανήκε στο αβαείο του Σαιν-Ζουέν-ντε-Μαρν.

Μεταξύ των καταστροφών που υπέστη πολλές φορές η πόλη, είναι η κατάληψή της από τους Άγγλους κατά τον Εκατονταετή πόλεμο και η επακόλουθη λεηλασία από τα γαλλικά στρατεύματα υπό τον ντυ Γκεκλέν το 1370. 

Κατά το παλαιό καθεστώς της Γαλλίας, το Μπρεσουίρ ήταν μέρος της επαρχίας Πουατού.

Αξιοσημείωτα κτίρια
-------------------

Η εκκλησία του Σαιν-Συπριέν
Κτίρια αρχαιολογικού ενδιαφέροντος στο Μπρεσουίρ:

* η εκκλησία της Νοτρ-Νταμ, η οποία χρονολογείται κυρίως από τον 12ο και τον 15ο αιώνα και έχει έναν επιβλητικό πύργο της Αναγεννησιακής περιόδου.
* το κάστρο, χτισμένο τον 11ο αιώνα από τους άρχοντες του Μπωμόν, υποτελείς του υποκόμητα του Τουάρ, με τάφρους και τείχη. Πρόσφατα ανακαινισμένο, έχει νεο-γοτθικό στιλ, υπάρχουν τα ερείπια των τειχών, μέρος του ακρόπυργου και μερικά απομεινάρια των προμαχώνων. Το σύνολο αποτελεί το καλύτερο συγκρότημα φεουδαρχικών ερειπίων στο Πουατού.
* η παλιά εκκλησία του Σαιν-Συπριέν (10ος αιώνας) και η κρύπτη της, χαρακτηρισμένο ιστορικό μνημείο από το 1937.

Παραπομπές
----------

1. ↑  «Base officielle des codes postaux» La Poste. 1  Οκτωβρίου 2018.
2. ↑  (Γαλλικά) *Code INSEE*.
3. ↑  «Populations légales 2020» Εθνικό Ινστιτούτο Στατιστικής και Οικονομικών Μελετών. 29  Δεκεμβρίου 2022.
4. ↑  *répertoire géographique des communes*. Institut national de l'information géographique et forestière. Ανακτήθηκε στις 26  Οκτωβρίου 2015.
5. ↑ . «insee.fr/fr/statistiques/4269674?geo=COM-79049».
6. ↑ . «habitants.fr/bressuire/services-publics».
7. ↑  Bélisaire Ledain, "Histoire de la ville et baronnie de Bressuire", Bressuire, Baudry, 1866; p. 32 & Bélisaire Ledain, "Dictionnaire topographique du département des Deux-Sèvres…" Poitiers, Société française d'imprimerie et de librairie, 1902
8. ↑ . «en.wikisource.org/wiki/1911\_Encyclopedia\_Britannica/Bressuire».
9. ↑ . «pop.culture.gouv.fr/notice/merimee/PA00101203».

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μπρεσουίρ** |

* Η επίσημη ιστοσελίδα της κοινότητας Μπρεσουίρ (γαλλικά)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 132506216
* LCCN: n78090788
* ISNI: 0000 0000 4278 5185
* GND: 4211094-4
* BNF: cb15276185k (data)

 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ευρώπη
* Πύλη:Γαλλία
 |

 |